
A bútorvásárlói magatartás

Előadásomban, bemutatom a téma fontosságát, és aktualitását, ismertetem majd a témát érintő fogyasztási kategóriákat, korábban végbement kutatások során vizsgált tényezőket, korábbi hazai kutatások eredményeit, majd pedig ezek alapján összeállított saját kérdőívem eredményeit, melyeket összesítve vontam le konklúziót.

A gyorsan változó versenykörnyezetben egyre több és nagyobb kihívásokkal kell szembenézni mind a kis-és középvállalkozásoknak, mind a nagyobb vállalatoknak Magyarországon. Ezen kihívások közé tartozik többek között Kína egyre intenzívebb előretörése, a lengyel tömegtermékek egyre nagyobb számú és bővebb kínálatú megjelenése a hazai bútorpiacon, a szürke-és feketegazdaság jelenléte, az Unios környezetvédelmi előírásoknak való megfelelési szükséglet, valamint a forráshiány.
A magyar bútorszakmának és vállalkozásoknak hatékony stratégiára van szüksége ahhoz, hogy a jelenleg fenyegető kihívásokkal szembe tudjon nézni. Ezen stratégiák egyik alap pillérét a vásárlók megismerése képezi.
Amennyiben a termelő, a kereskedő nem ismeri eléggé a vásárlókat, az igen nagy veszteség lehet az eladás tekintetében.

A téma fontosságának fényében kutattam a bútoripart érintő vevői viselkedésekkel kapcsolatban, mely kutatásom eredményeit szándékozom bemutatni.



